میری کوم

میری کوم  (ولادت: 1 مارچ 1983ء) بھارت کی مکے باز ہیں جنہوں نے اولمپکس میں خطاب جیتا ہے۔ وہ راجیہ سبھا کی موجودہ رکن بھی ہیں۔ وہ دنیا کی اکلوتی خاتون شوقیہ مکے باز ہیں جنہوں نے لگاتار 6 مرتبہ عالمی خطاب جیتا ہے۔ وہ 8 مرتبہ خطاب جیتنے والی دنیا کی واحد مکے باز ہیں۔ اب تک یہ کارنامہ کوئی بھی مرد یا خاتون نہیں کرسکی ہیں۔ ان کا دوسرا نام میگنیفیشینے میری ہے۔ وہ بھارت کی اکلوتی مکے باز ہیں جنہوں نے 2012ء گرمائی اولمپکس میں نہ صرف شامل ہونے کی اہل قرار پائیں بلکہ 51 کلو کے زمرے میں کانسی کا تمغا بھی جیتا۔ وہ کئی دنوں تک نمبر ایک مکے باز رہی ہیں۔ 2014ء میں انچون، جنوبی کوریا میں انہیں طلائی تمغا ملا اور 2018ء دولت مشترکہ کھیل میں بھی انہوں نے طلائی تمغا اپنے نام کیا۔

25 اپریل 2016ء کو صدر بھارت نے انہیں راجیہ سبھا کے لئے نامزد کیا اور وہ رکن بھارتی پارلیمان بن گئیں۔

ابتدائی زندگی 
میری کوم کی پیدائش منی پور، ہندوستان کے نواحی گاؤں میں ہوئی ۔ وہ ایک غریب گھرانے سے آئی ہیں، ان کے والدین مزارعے تھے جو جھم کے کھیتوں میں کام کرتے تھے ۔ میری کوم کا پیدائشی نام چنگنی جنگ رکھا۔ میری کوم والدین کی کھیتوں سے متعلقہ کام میں مدد کے ساتھ ساتھ اسکول بھی جاتیں اور مکے بازی کی مشق بھی کرتیں ۔ میری کوم کے والد جوانی میں پہلوان تھے۔ میری کوم اپنے تین بہن بھائیوں میں سب سے بڑی تھیں، اس کی ایک چھوٹی بہن اور بھائی حیات ہے ۔  وہ ایک مسیحی بپتسمہ گھرانے سے تعلق رکھتی ہیں۔

پیشہ ورانہ زندگی 
اپنی شادی کے بعد میری کوم نے مکے بازی سے مختصر وقت کے لیے رخصت لی اور اپنی ازدواجی زندگی پر توجہ دی۔ دو بچوں کے پیدا ہونے کے بعد ،میری کوم نے دوبارہ مکے بازی کی تربیت شروع کی۔ انہوں نے 2008 میں ہندوستان میں منعقدہ ایشین ویمنز باکسنگ چیمپین شپ میں چاندی کا تمغہ جیتا  اور چین میں منعقدہ اے آئی بی اے ویمن ورلڈ باکسنگ چیمپین شپ میں چوتھی بار لگاتار سونے کا تمغہ جیتا  ۔ اس کے بعد ویتنام میں 2009 میں ایشین انڈور گیمز میں طلائی تمغہ حاصل کیا تھا۔  وو
2010 میں ، میری کوم نے قازقستان میں ایشین خواتین باکسنگ چیمپین شپ میں سونے کا تمغہ جیتا اور بارباڈوس میں 2010 کے اے ای بی اے(AIBA) ویمن ورلڈ باکسنگ چیمپئن شپ میں  مسلسل پانچواں طلائی تمغہ جیتا۔ 46 کلو زمرےکے استعمال ترک کرنے کے بعد ، اس نے 48 کلو وزن کے زمرے میں بارباڈوس میں حصہ لیا۔  2010 کے ایشین گیمز میں ، اس نے 51 کلو  زمرے میں حصہ لیا اور کانسی کا تمغہ جیتا۔  2011 میں ، اس نے چین میں جاری ایشین ویمن کپ میں 48 کلو زمرے میں سونے کا تمغہ جیتا ۔

ایوارڈ اور اعزازات 
میری کوم نے پیشہ ورانہ مکے بازی میں حصہ لیے بغیر غیرپیشہ ورانہ مکے بازی میں نیا معیار مقرر کر دیا۔ وہ ہندوستان کی پہلی غیر پیشہ ورانہ  اتھلیٹ ہیں جنہیں پدما بھوشن ایوارڈ ملا۔
انہیں مندرجہ ذیل ایوارڈ مل چکے ہیں:
  
 پدما وی بھوشن 
 پدما بھوشن 
 راجیو گاندھی کھیل رتنا ایوارڈ  
 پدما شری 
 ارجنا ایوارڈ (باکسنگ

حوالہ جات 

1983ء کی پیدائشیں
2012ء گرمائی اولمپکس میں تمغا یافتگان
ارجنا اعزاز یافتگان
امفال کی شخصیات
ایشیائی کھیل 2010ء میں تمغا یافتگان
ایشیائی کھیل 2014ء میں تمغا یافتگان
بقید حیات شخصیات
بھارت کے اولمپک کانسی تمغا یافتگان
بھارتی خواتین باکسر
بھارتی مسیحی
دولت مشترکہ کھیل کے طلائی تمغا یافتگان برائے بھارت
ضلع چورا چاند پور کی شخصیات
منی پور کی خواتین کھلاڑی

[[en:Mary Kom]
منی پور کی شخصیات
باکسنگ میں دولت مشترکہ کھیل کے تمغا یافتگان
2020ء گرمائی اولمپکس میں باکسر
2012ء گرمائی اولمپکس میں باکسر
بھارت کے اولمپک باکسر
باکسنگ میں اولمپک تمغا یافتگان
ایشیائی کھیلوں میں طلائی تمغا یافتگان بھارتی
کھیلوں میں پدم شری وصول کنندگان
راجیہ سبھا کی خواتین ارکان
وہ صفحات جو ٹائٹل پیرامیٹر کے ساتھ ایمبیڈڈ خانہ معلومات سانچوں کا استعمال کرتے ہیں
ویکی ڈیٹا سے مطابقت رکھنے والی مختصر تفصیل